คําสั่งกรมบังคับคดีที่ 136/2525เรื่อง การประกาศและแจ้งคําสั่งเกี่ยวกับการบังคับคดีล้มละลาย------------------ เพื่อให้การปฏิบัติหน้าที่เกี่ยวกับการประกาศและแจ้งคําสั่งของศาลในกรณีศาลสั่งพิทักษ์ทรัพย์ ชั่วคราว หรือเด็ดขาด, เห็นชอบประนอมหนี้, พิพากษาล้มละลาย, ยกเลิกการล้มละลาย และปลดจากการล้มละลาย แล้วแต่กรณีได้เป็นไปโดยถูกต้องตามกฎหมาย ระเบียบและคําสั่งของทางราชการ รวมทั้ง ตามที่ได้มีส่วนราชการต่าง ๆ ขอความอนุเคราะห์ให้ดําเนินการเพื่อประโยชน์ทางราชการ โดยให้ถือ ปฏิบัติอย่างเดียวกันทั้งในส่วนกลางและส่วนภูมิภาค ดังนั้น จึงเห็นควรให้ข้าราชการ กรมบังคับคดี ผู้มีหน้าที่รับผิดชอบดําเนินการดังต่อไปนี้ข้อ ๑ เกี่ยวกับการประกาศและแจ้งคําสั่ง 1.คดีล้มละลายในส่วนกลาง ให้เจ้าพนักงานพิทักษ์ทรัพย์ สํานวนกลาง กองพิทักษ์ทรัพย์ ดําเนินการประกาศและแจ้ง คําสั่งศาลดังกล่าวข้างต้น ไปยังส่วนราชการต่าง ๆ ดังต่อไปนี้ 1.1 การส่งประกาศ ไปยังส่วนราชการต่าง ๆ ดังนี้ - หัวหน้าส่วนราชการต่าง ๆ ในกรมบังคับคดี (อธิบดี, รองอธิบดี, ผู้ตรวจการ บังคับคดี, เลขานุการกรม ผู้อํานวยการกอง, หัวหน้ากอง และหัวหน้า - สํานักงานบังคับคดีและวางทรัพย์ภูมิภาคที่ 1-9 ) - ปลัดกระทรวงการคลัง - อธิบดีกรมศุลกากร - อธิบดีกรมสรรพากร - อธิบดีกรมสรรพสามิต - อธิบดีกรมป่าไม้ - ผู้ว่าราชการกรุงเทพมหานคร - หัวหน้ากองกฎหมายการท่าเรือแห่งประเทศไทย - วิทยาลัยการพาณิชย์ของหอการค้าไทย - กองตํารวจสันติบาล - ธนาคารแห่งประเทศไทย - กระทรวงการต่างประเทศ - กองตรวจคนเข้าเมือง -.หอการค้าแห่งประเทศไทย - สรรพากรกรุงเทพมหานคร - สํานักงาน ก.พ. - ที่ว่าการเขต หรืออําเภอที่ลูกหนี้ (จําเลย) มีภูมิลําเนาอยู่ - นายทะเบียนทุนส่วนบริษัทกลาง (กรณีจําเลยเป็นห้างหุ้นส่วนบริษัท - การสื่อสารแห่งประเทศไทย - องค์การตลาดกลางเพื่อการเกษตรกร -.อื่น ๆ 1.2 การแจ้งคําสั่งและคําพิพากษา ไปยังส่วนราชการต่าง ๆ ดังนี้ 1.2.1 ทําบันทึกแจ้งผู้อํานวยการกองยึดอายัดและจําหน่ายทรัพย์สิน และกองจัดการทรัพย์สิน เพื่อทราบ 1.2.2 ทําหนังสือถึงเลขาธิการคณะรัฐมนตรีเพื่อลงประกาศในราชกิจจานุเบกษา 1.2.3 ทําหนังสือแจ้งปลัดกระทรวงการต่างประเทศ และอธิบดีกรมตํารวจ เพื่อขอให้แจ้งไปยังหน่วยงานในสังกัดซึ่งมีหน้าที่เกี่ยวข้องกับการ เดินทางไปต่างประเทศว่าลูกหนี้ (จําเลย) หรือล้มละลาย จะออกไปนอกราชอาณาจักรไม่ได้ เว้นแต่จะได้รับอนุญาตเป็นหนังสือ จากศาลหรือเจ้าพนักงานพิทักษ์ทรัพย์ และถ้าต่อมาภายหลังเมื่อศาล มีคําสั่งเห็นชอบประนอมหนี้หรือยกเลิกการล้มละลายหรือปลดจาก ล้มละลายแล้วก็ให้แจ้งคําสั่งดังกล่าวไปเพื่อทราบด้วย 1.2.4 ทําหนังสือแจ้งไปยังนายทะเบียนท้องถิ่น หรือนายอําเภอที่ลูกหนี้ (จําเลย) มีภูมิลําเนาอยู่ พร้อมทั้งขอความร่วมมือว่า ถ้าหาก - ลูกหนี้ (จําเลย) ย้ายที่อยู่ใหม่ขอให้แจ้งเจ้าพนักงานพิทักษ์ทรัพย์ ทราบกวย (และถาดอมาภายหลังเ ภายหลังเมื่อศาลมีคําสั่งเห็นชอบประนอมหนี้ หรือยกเลิกการล้มละลายหรือปลดจากล้มละลายแล้ว ก็ให้แจ้งคําสั่ง ดังกล่าวไปเพื่อทราบด้วย) 2. คดีล้มละลายในส่วนภูมิภาค 2.1 ให้เจ้าพนักงานพิทักษ์ทรัพย์ ประจําสํานักงานบังคับคดีและวางทรัพย์ภูมิภาค หรือประจําการ ดําเนินการประกาศและแจ้งคําสั่งศาลโดยอนุโลมเช่นเดียวกับคดีล้มละลายในส่วนกลาง เฉพาะที่ส่วนราชการและลูกหนี้ (จําเลย) มีภูมิลําเนาอยู่ในเขตภาค หรือศาลนั้นแล้วแต่กรณี 2.2 ให้งานสารบรรณ สํานักงานเลขานุการกรม มีหน้าที่จัดการส่งประกาศ เจ้าพนักงานพิทักษ์ทรัพย์ เพื่อลงในราชกิจจานุเบกษาและหนังสือพิมพ์รายวัน แล้วสําเนาประกาศอื่นยัง สํานักงานบังคับคดีและวางทรัพย์นั้น พร้อมกับหมายเหตุไปให้ทราบด้วยว่าได้พึงประกาศลงใน ราชกิจจานุเบกษาเมื่อใด และลงหนังสือพิมพ์ฉบับลงวันที่เท่าใด และส่งสําเนาประกาศไปยังส่วนราชการ ต่าง ๆ ตามข้อ 1.1 ด้วยข้อ ๒ เกี่ยวกับวิธีปฏิบัติเมื่อได้รับประกาศและแจ้งคําสั่งพิทักษ์ทรัพย์ 1.ให้เจ้าหน้าที่ผู้รับผิดชอบประจํากองต่าง ๆ ทั้งในส่วนกลางและส่วน ภูมิภาคได้ตรวจสอบดูว่า ลูกหนี้ (จําเลย) ถูกพิทักษ์ทรัพย์ในคดีดังกล่าว ได้มีชื่อเกี่ยวข้องกับคดี หรือในเรื่องที่อยู่ในความรับผิดชอบดําเนินงานตามหน้าที่ของตนประการใด เพื่อจะได้ดําเนินการ ในเรื่องนี้ ตามที่มีกําหนดไว้ในกฎหมาย ระเบียบ หรือคําสั่งของทางราชการต่อไป 2.ให้งานคําคู่ความ สํานักงานเลขานุการกรม ทําหน้าที่ตรวจสอบดูว่า ลูกหนี้ (จําเลย) ที่ถูกพิทักษ์ทรัพย์นั้น ได้เคยถูกพิทักษ์ทรัพย์มาก่อนแล้วในเรื่องใด ของศาลใด ตั้งแต่ เมื่อใด (ถ้ามี) แล้วแจ้งให้กองพิทักษ์ทรัพย์ และกองจัดการทรัพย์สิน หรือเจ้าพนักงานพิทักษ์ทรัพย์ ประจําสํานักงานบังคับคดีและวางทรัพย์ภูมิภาค หรือประจําศาลที่เกี่ยวข้องได้ทราบ เพื่อจะได้ ดําเนินการต่อไป 3.ให้กองยึดอายัดและจําหน่ายทรัพย์สิน ตรวจสอบดูว่า ลูกหนี้ (จําเลย) ที่ถูกพิทักษ์ทรัพย์นั้น ได้เคยถูกยึดทรัพย์ในคดีเรื่องใด ของศาลใด ตั้งแต่เมื่อใด (ถ้ามี) แล้วแจ้งให้ กองพิทักษ์ทรัพย์ และกองจัดการทรัพย์สินทราบเพื่อจะได้ดําเนินการต่อไป (ถ้าไม่มีก็แจ้งให้ทราบด้วย ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง วันที่ 6 กันยายน 2525 (นายสวัสดิ์ โชติพานิช)อธิบดีกรมบังคับคดี